Tre vjetori i ndërhyrjes amerikane në Irak
Mendime të ndryshme të publikut amerikan pro dhe kundër luftës
Presidenti Bush tha se dhuna në Irak po vazhdon por po ashtu në këtë vend është bërë përparim, që e bën atë optimist për të ardhmen e Irakut. Në një fjalim sot në Ohio, me rastin e tre vjetorit të ndërhyrjes ushtarake, Presidenti Bush foli rreth një qyteti ku forcat e koalicionit dhe trupat irakiane kanë luftuar vazhdimisht kundër kryengritësve dhe forcave terroriste. Presidenti tha se qyteti strategjik i Tal Afarit, ra në duart e terroristëve të Al Kaidës pas rrëzimit të Sadam Huuseinit. Por forcat e koalicionit dhe forcat irakiane tha ai e rimorrën qytetin duke i dëbuar prej andej terroristët dhe duke nxitur zhvillimin në qytet. Po ashtu ai u bëri thirrje udhëheqësve irakianë të lënë mënjanë mosmarrëveshjet dhe të formojnë një qeveri uniteti. Fjalimi, pjesë e një sërë të tillësh, u bë ndërsa anketat e fundit tregojnë se mbështetja për Presidentin dhe luftën ka rënë. Disa figura të Partisë Demokratike të opozitës si ligjvenësi John Murtha, një kolonel në pension, thonë se Iraku ndodhet tani në luftë civile dhe se trupat amerikane duhet të fillojnë tërheqjen. Tre vjet pasi trupat amerikane dhe të koalicionit hyjnë në Irak dhe përmbysën Sadam Huseinin ka shënja të një përparimi politik megjithëse dhuna vazhdon. Mbështetja e amerikanëve për luftën po bie, me 57 përqind të të anketuarve që thonë se konflikti nuk ja vlen, duke pasur parasysh koston e tij. Opinioni publik amerikan është i ndarë për luftën, pasi gjithnjë e më shumë amerikanë besojnë se objektivat e presidentit mund të mos arrihen kurrë. thotë një grua. thotë një qytetar. thotë një tjetër. Por amerikanë të tjerë mbeten të vendosur në besimin e tyre se Shtetet e Bashkuara po bëjnë atë që duhet në Irak. Por për kritikët e luftës, janë sakrificat personale të amerikanëve dhe jo atmosfera politike në Lindjen e Mesme që i shqetëson më shumë. thotë një grua, thotë një burrë. Shumë përkrahës të luftës, si arsyen e vazhdimit të angazhimit në Irak, e vënë theksin tek përparimi politik i bërë në atë vend. Mbetet për t’u parë nëse historianët do të bien dakort me këtë vlerësim. Por një gjë është e sigurtë, debati publik mbi luftën do të hyjë në histori. //ze